શિક્ષણ ક્ષેત્રે પોતાનો મહત્વનો ફાળો અાપનાર અને સમાજમાં શિક્ષક તરીકે પોતાની બેસ્ટ ભૂમિકા ભજવનાર શિક્ષકોને પોણા સાત કરોડના એવોર્ડ માટે પસંદ કરવામાં અાવે છે. ગુજરાતી પ્રિન્સિપાલ કવિતા સંઘવીની બાળકોને ફિઝિક્સ ભણાવવાની યુનિક પદ્ધતિઅે તેમને અા એવોર્ડના નોમિનેશનમાં સ્થાન અપાવ્યું છે. તે કહે છે કે બાળકો પોતાની રીતે જ વિવિધ પ્રયોગો કરીને પોતાના અનુભવો પરથી ફિઝિક્સની વિવિધ ફોર્મ્યુલા શીખે તે મારો પ્રયાસ હોય છે. બાળકો પ્રયોગ કરીને શીખે તે તેમણે યાદ રાખવું પડતું નથી. તે જાતે જ યાદ રહી જાય છે.